b'\n_START_ARTICLE_\nKuusiku katsekeskus\n_START_PARAGRAPH_\nKuusiku katsekeskus (varasema nimega Kuusiku katsebaas v\xc3\xb5i Kuusiku katsejaam) on Eesti P\xc3\xb5llumajandusuuringute Keskuse struktuuri\xc3\xbcksus, kus tehakse sordi-, mullaharimise-, taimekaitse jpm katseid._NEWLINE_Katsekeskuse ajalugu ulatub 1924. aastasse, kui Aruk\xc3\xbclast toodi \xc3\xbcle Kuusiku m\xc3\xb5isasse Riigi P\xc3\xb5llut\xc3\xb6\xc3\xb6 Katsejaam. Jaamast kujunes Eesti juhtivaid agrotehnika- ja agrokeemia uurimisasutusi. 1939 nimetati jaam \xc3\xbcmber Riigi P\xc3\xb5llumajanduse Uurimis- ja Katseinstituudiks. 1944-1946 kandis jaam nime Kuusiku P\xc3\xb5llumajanduse Uurimisinstituut. 1946-1956 kandis nime ENSV Teaduste Akadeemia Taimekasvatuse Instituudi Kuusiku filiaal ja hiljem Eesti Maaviljeluse ja Maaparanduse Teadusliku Uurimise Instituudi katsebaas.'